
Τετάρτη, 29 Ιουλίου 2026

ΔΕΛΤΙΟ ΤΥΠΟΥ

Εντοπισμός και διάσωση 38 αλλοδαπών στους Καλούς Λιμένες - Εντοπισμός και διάσωση 97 αλλοδαπών στη Γαύδο –  Εντοπισμός και διάσωση 36 αλλοδαπών νότια των Καλών Λιμένων – Εντοπισμός και διάσωση 63 αλλοδαπών στην Ιεράπετρα - Εντοπισμός πυρομαχικού υλικού στην Καβάλα - Προσάραξη Ι/Φ στην Ελούντα

Τις απογευματινές ώρες χθες, ενημερώθηκαν οι Λιμενικές Αρχές της Αγίας Γαλήνης, του Κόκκινου Πύργου και των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες στη θαλάσσια περιοχή 40 ν. μ. νοτιά των Καλών Λιμένων. Αμέσως, για το σημείο απέπλευσε ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε την λέμβο και περισυνέλεξε τους 38 αλλοδαπούς επιβαίνοντες της. Οι διασωθέντες αποβιβάστηκαν με ασφάλεια στο λιμάνι της Αγίας Γαλήνης και στη συνέχεια μεταφέρθηκαν στο λιμάνι του Ηρακλείου, συνοδεία στελεχών Λ.Σ.-ΕΛ.-ΑΚΤ. της οικείας Λιμενικής Αρχής. 

*****

Τις πρώτες πρωινές ώρες σήμερα, ενημερώθηκαν οι Λιμενικές Αρχές της Παλαιόχωρας, της Αγίας Γαλήνης, της Χώρας Σφακίων και της Γαύδου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την ύπαρξη δύο λέμβων με αλλοδαπούς επιβαίνοντες σε δυσχερή θέση, στη θαλάσσια περιοχή νότια της Γαύδου. Αμέσως, για την περιοχή απέπλευσε ένα Περιπολικό σκάφος (ΠΛΣ) Λ.Σ.-ΕΛ.ΑΚΤ., όπου εντόπισε τις λέμβους και περισυνέλεξε συνολικά 97 αλλοδαπούς επιβαίνοντες. Οι διασωθέντες αποβιβάστηκαν με ασφάλεια στο λιμάνι Παλαιόχωρας Χανίων. Ακολούθως, μεταφέρθηκαν σε χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

*****

Τις πρώτες πρωινές ώρες σήμερα, ενημερώθηκαν οι Λιμενικές Αρχές της Αγίας Γαλήνης, του Κόκκινου Πύργου και των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την ύπαρξη λέμβου με αλλοδαπούς επιβαίνοντες σε δυσχερή θέση, στη θαλάσσια περιοχή Τρυπητής Γαύδου. Αμέσως, για την περιοχή απέπλευσε το ιδιωτικό – αναψυχής (Ι/Δ-Α/Ψ) σκάφος «ΕΛΕΝΗ» Λ.Χ 1531, με επιβαίνοντα στέλεχος Λ.Σ.-ΕΛ.ΑΚΤ., όπου εντόπισε τη λέμβο. Στη συνέχεια, η λέμβος στην οποία επέβαιναν 36 αλλοδαποί, κατέπλευσε με ασφάλεια, συνοδεία του Ι/Δ-Α/Ψ, στο λιμένα «ΚΑΡΑΒΕ» ν. Γαύδου. Οι αλλοδαποί, όλοι καλά στην υγεία τους, μεταφέρθηκαν σε χώρο προσωρινής φιλοξενίας στη Γαύδο. Προανάκριση διενεργείται από το Κεντρικό Λιμεναρχείο Χανίων.

*****

Τις πρώτες πρωινές ώρες σήμερα, ενημερώθηκαν οι Λιμενικές Αρχές της Αγίας Γαλήνης, του Κόκκινου Πύργου, των Καλών Λιμένων και της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες στη θαλάσσια περιοχή 30 ν. μ. νοτιοδυτικά της Ιεράπετρας. Αμέσως, για την περιοχή απέπλευσε ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), όπου εντόπισε την λέμβο και περισυνέλεξε τους 63 αλλοδαπούς επιβαίνοντες της. Οι διασωθέντες αποβιβάστηκαν με ασφάλεια στο λιμάνι της Ιεράπετρας. Προανάκριση διενεργείται από το Λιμεναρχείο Ιεράπετρας.

*****

Τις μεσημβρινές ώρες χθες, ενημερώθηκε η Λιμενική Αρχή των Ελευθερών Καβάλας από ιδιώτη για την ύπαρξη πιθανώς αντιαρματικής νάρκης στην παραλία "ΚΑΡΥΑΝΗ" Παγγαίου Καβάλας, πλησίον του οικισμού «ΚΑΡΥΕΣ». Το πυρομαχικό, το οποίο βρίσκεται σε κατάσταση εκτεταμένης οξείδωσης, εντοπίστηκε στην ακτογραμμή επί του αμμώδους βυθού και σε απόσταση περίπου 10 εκ. από την ακτή και έχει σημανθεί. Από το Κεντρικό Λιμεναρχείο Καβάλας ενημερώθηκε η αρμόδια Υπηρεσία για τις δικές της ενέργειες.

*****

Τις απογευματινές ώρες χθες, ενημερώθηκε η Λιμενική Αρχή της Ελούντας για περιστατικό προσάραξης ενός ιστιοφόρου (Ι/Φ) σκάφους σημαίας Γερμανίας, με δύο αλλοδαπούς επιβαίνοντες (υπήκοοι Γερμανίας), καλά στην υγεία τους, στη θαλάσσια περιοχή του κόλπου Ελούντας. Στο σημείο μετέβησαν στελέχη της Λιμενικής Αρχής του Αγίου Νικολάου και της Ελούντας από ξηράς, ενώ απέπλευσε και το ταχύπλοο (Τ/Χ) σκάφος «ΝΟΑ» με επιβαίνοντα στέλεχος Λ.Σ.-ΕΛ.ΑΚΤ. Με τη συνδρομή του Τ/Χ, το Ι/Φ σκάφος αποκολλήθηκε με ασφάλεια και κατέπλευσε στο λιμάνι της Ελούντας. Από το Α' Λιμενικό Τμήμα Ελούντας του Λιμεναρχείου Αγίου Νικολάου απαγορεύτηκε ο απόπλους του Ι/Φ μέχρι την προσκόμιση βεβαιωτικού αξιοπλοΐας, ενώ από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

